CELEX: 32004R1140
Language: el
Date: 2004-06-21 00:00:00
Title: Κανονισμός (ΕΚ) αριθ. 1140/2004 του Συμβουλίου, της 21ης Ιουνίου 2004, για αναστολή των αυτόνομων δασμών του κοινού δασμολογίου για ορισμένα προϊόντα αλιείας, καταγωγής Θέουτας και Μελλίλας

23.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 222/1
            
         
      ΚΑΝΟΝΙΣΜΌΣ (ΕΚ) αριθ. 1140/2004 ΤΟΥ ΣΥΜΒΟΥΛΊΟΥ
   
   της 21ης Ιουνίου 2004
   για αναστολή των αυτόνομων δασμών του κοινού δασμολογίου για ορισμένα προϊόντα αλιείας, καταγωγής Θέουτας και Μελλίλας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 656/2000 (1), το Συμβούλιο άνοιξε κοινοτικές δασμολογικές ποσοστώσεις με μηδενικό δασμό για ορισμένα αλιευτικά προϊόντα, καταγωγής Θέουτας, οι οποίες έληξαν στις 31 Δεκεμβρίου 2002.
            
         
               (2)
            
            
               Τον Οκτώβριο του 2002, η Ισπανία ζήτησε να παραταθεί η ισχύς των ποσοστώσεων που αναφέρονται στον κανονισμό (ΕΚ) αριθ. 656/2000 και υποστήριξε το αίτημά της με επιχειρήματα κοινωνικής και οικονομικής φύσης σχετικά με τη Θέουτα, επισημαίνοντας τα προβλήματα λειτουργίας της οικονομίας της Θέουτας και τις δυσκολίες που αντιμετωπίζει ο τοπικός κλάδος αλιείας. Το αίτημα είναι δικαιολογημένο, δεδομένου ότι η οικονομική κατάσταση της Θέουτας απαιτεί τη θέσπιση προτιμησιακών μέτρων για τη διευκόλυνση των εξαγωγών της προς την Κοινότητα.
            
         
               (3)
            
            
               Με τη απόφαση 2002/204/ΕΚ, EKAX του Συμβουλίου και της Επιτροπής, της 24ης Ιανουαρίου 2000, για τη σύναψη της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (2), η Κοινότητα είχε αναστείλει πλήρως τους εισαγωγικούς δασμούς του κοινού δασμολογίου για ένα ευρύ φάσμα αλιευτικών προϊόντων, καταγωγής Μαρόκου. Οι εισαγωγές των προϊόντων αυτών στην Κοινότητα δεν υπόκεινται σε κανέναν ποσοτικό περιορισμό και το φάσμα τους είναι πολύ ευρύτερο από το φάσμα των προϊόντων τα οποία καλύπτονται από τις δασμολογικές ποσοστώσεις που είχαν ανοιχθεί για τη Θέουτα. Δεδομένου ότι το Μαρόκο περιβάλλει τα εδάφη της Θέουτας και της Μελλίλας από τη ξηρά, είναι σκόπιμο να τεθεί τέρμα σε περαιτέρω διακρίσεις και να χορηγηθεί στη Θέουτα και στη Μελλίλα προτιμησιακή μεταχείριση για το ίδιο φάσμα αλιευτικών προϊόντων, ώστε να παρέχονται παρόμοιες ευκαιρίες στις επιχειρήσεις και να προωθηθεί η οικονομική ανάπτυξη σε αυτά τα εδάφη.
            
         
               (4)
            
            
               Δεδομένου ότι η συμφωνία σύνδεσης με το Μαρόκο δεν προβλέπει χρονικά όρια για την εφαρμογή της προτιμησιακής μεταχείρισης για τα αλιευτικά προϊόντα, δεν θα πρέπει να προβλεφθεί στον παρόντα κανονισμό κανένα χρονικό όριο.
            
         
               (5)
            
            
               Η επιλεξιμότητα για τις δασμολογικές αναστολές που εισάγονται με τον παρόντα κανονισμό υπόκειται στους κανόνες καταγωγής που καθορίζονται στον κανονισμό (ΕΚ) αριθ. 82/2001 του Συμβουλίου, της 5ης Δεκεμβρίου 2000, για τον ορισμό της έννοιας «προϊόντα καταγωγής» και τις μεθόδους διοικητικής συνεργασίας κατά τις συναλλαγές μεταξύ του τελωνειακού εδάφους της Κοινότητας και της Θέουτας και Μελλίλας (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αυτόνομοι δασμοί του κοινού δασμολογίου για τα προϊόντα που απαριθμούνται στο συνημμένο παράρτημα, καταγωγής Θέουτας και Μελλίλας, αναστέλλονται πλήρως.
   Άρθρο 2
   Η καταγωγή του προϊόντος αποδεικνύεται σύμφωνα με τον κανονισμό (ΕΚ) αριθ. 82/2001.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 21 Ιουνίου 2004.
      
         
            Για το Συμβούλιο
         
         
            Πρόεδρος
         
         J. WALSH
         
      
   
   
      (1)  ΕΕ L 80 της 31.3.2000, σ. 5.
   
      (2)  ΕΕ L 70 της 18.3.2000, σ. 1.
   
      (3)  ΕΕ L 20 της 20.1.2001, σ. 1.
   
      ΠΑΡΑΡΤΗΜΑ
      Προϊόντα, καταγωγής Θέουτας και Μελλίλας, για τα οποία αναστέλλονται πλήρως οι αυτόνομοι δασμοί του κοινού δασμολογίου
      
                  Κωδικός ΣΟ
               
               
                  Περιγραφή
               
            
                  Κεφάλαιο 3
               
               
                  Ψάρια και μαλακόστρακα, μαλάκια και άλλα ασπόνδυλα υδρόβια
               
            
                   
               
               
                  Παρασκευάσματα και κονσέρβες ψαριών, ολόκληρα ή σε τεμάχια, με εξαίρεση τα ψάρια σε κιμά
               
            
                  1604 11 00
               
               
                  Σολωμοί
               
            
                  1604 12
               
               
                  Ρέγγες
               
            
                  1604 13
               
               
                  Σαρδέλες, φρίσσες και σαρδελορέγγες
               
            
                  1604 14
               
               
                  Τόνοι, παλαμίδες και παλαμίδες ρίκια (Sarda spp.)
               
            
                  1604 15
               
               
                  Σκουμπριά
               
            
                  1604 16 00
               
               
                  Αντσούγιες
               
            
                  1604 19 10
               
               
                  Σολομοειδή, άλλα από σολομούς
               
            
                  1604 19 31 έως 1604 19 39
               
               
                  Ψάρια του γένους Euthynnus, άλλα από παλαμίδες [Euthynnus (Katsuwonus) pelamis]
               
            
                  1604 19 50
               
               
                  Ψάρια των ειδών Orcynopsis unicolor
                  
               
            
                  1604 19 91 έως 1604 19 98
               
               
                  Άλλα ψάρια
               
            
                   
               
               
                  Άλλα παρασκευάσματα και κονσέρβες ψαριών:
               
            
                  1604 20 05
               
               
                  Παρασκευάσματα από σουρίμι
               
            
                  1604 20 10
               
               
                  Σολομοί
               
            
                  1604 20 30
               
               
                  Σολομοειδών, άλλων από σολομούς
               
            
                  1604 20 40
               
               
                  Αντσουγιών
               
            
                  1604 20 50
               
               
                  Σαρδέλων, παλαμίδων ρικιών, σκουμπριών των ειδών Scomber scombrus και Scomber japonicus και ψαριών των ειδών Orcynopsis unicolor
                  
               
            
                  1604 20 70
               
               
                  Τόνων, παλαμίδων και άλλων ψαριών του γένους Euthynnus
                  
               
            
                  1604 20 90
               
               
                  Άλλων ψαριών
               
            
                   
               
               
                  Χαβιάρι και τα υποκατάστατα αυτού που παρασκευάζονται από αυγά ψαριού
               
            
                  1604 30
               
               
                  Χαβιάρι και υποκατάστατα αυτού
               
            
                   
               
               
                  Μαλακόστρακα, μαλάκια και άλλα ασπόνδυλα υδρόβια, παρασκευασμένα ή διατηρημένα
               
            
                  1605 10 00
               
               
                  Καβούρια
               
            
                  1605 20
               
               
                  Γαρίδες
               
            
                  1605 30
               
               
                  Αστακοί
               
            
                  1605 40 00
               
               
                  Άλλα μαλακόστρακα
               
            
                  1605 90 11
               
               
                  Μύδια (Mytilus spp., Perna spp.), σε αεροστεγείς συσκευασίες
               
            
                  1605 90 19
               
               
                  Άλλα μύδια
               
            
                  1605 90 30
               
               
                  Άλλα μαλάκια